 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሜክሲካዊ ፍሉጥ ኣሰጋጋሪ ዕጸ-ፋርስ ኤል ቻፖ ገበነኛ ኮይኑ ተረኺቡ 13 ለካቲት 2019 ምንጪ ስእሊ, Reuters ወዲ 61 ዓመት ፍሉጥ ሜክሲካዊ ኣሰጋጋሪ ሓሽሽ ጃክዊን ጉዝማን ብሳጉኡ ኤል ቻፖ ዝፍለጥ ኣብ ቤት ፍርዲ ኒው ዮርክ ኣብ ዝወዓለ መጋባእያ ገበነኛ ኮይኑ ብምርካቡ ስጋብ ንሕልፈት ክፍረድ ተኽእሎ ከም ዘሎ ተሓቢሩ ኤል ቻፖ ብምስግጋር ድሮጋ ጥራይ ዘይኮነ ቅትለት ዝፍጽሙ ሰባት ብምዕሳብ ኣማኢት ሰባት ብምቕታልን ምግፋዕን ምጭዋይንውን ይኽሰ ኢዩ ቀንዲ ሜክሲካዊ ኣሰጋጋሪ ድሮጋ ጃክዊን ኤል ቻፖጉዝማን ኣብ ፌድራላዊ ቤት ፍርዲ ከተማ ኒው ዮርክ ዝወዓለ መጋባእያ ብዓሰርተ ገበናት ምስግጋር ድሮጋ ገበነኛ ኮይኑ ተረኺቡ እቲ ወዲ 61 ዓመት ሜክሲካዊ ኣብ ዝሓለፈ እዋናት ብዝተፈላለየ ገበናት ምክፍፋል ኮከይንን ሂሮይንን ምውናን ዘይሕጋዊ ብረትን ምስግጋርን ምትምናይን ገንዘብ ተፈሪድዎ ዝነበረ ሰብ ኢዩ እቲ ብሳጉኡ ኤል ቻፖ ዝፍለጥ ጃክዊን ጉዝማን ጌና ኣይፈርደ ድኣምበር ፍርዱ ስጋብ ንሕልፈት ክኸውን ከምዝኽእል ይግመት ጉዝማን ሓሙሽተ ኣዋርሕ ድሕሪ ካብ ናይ ሜክሲኮ ቤት ምእሰርቲ ምህዳሙ ኢዩ ብ2016 ተታሒዙ ነፋሪት ዝተሓሰመ ሕጹይ ፕረዚደንት ኣመሓዳሪት ዞባ ሜክሲኮ ምስ ባዓል ቤታ ብሓደጋ ነፋሪት ሞይታ ጾታዊ ጥቕዓት ዝከላኸል ጃኬት ተማሂዙ ብድሕሪኡ መንግስቲ ሜክሲኮ ብ2017 ንመንግስቲ ኣሜሪካ ኣሕሊፋ ሂባቶ ጉዝማን ከም ቀንዲ መራሒ ናይቲ ሓያል ኣሰጋጋሪ ድሮጋ ዝኾነ ጉጅለ ሲናሎዋ ብምዃኑ ኢዩ ናብ ፍርዲ ቀሪቡ ዘሎ ጉጅለ ሲናሎዋ እቲ ዝዓበየ ድሮጋ ናብ ኣሜሪካ ዘሰጋግር ጉጅለ ኢዩ ኣብ ቤት ፍርዲ እንታይ ኣጓኒፉ? 